CELEX: 62014CN0275
Language: et
Date: 2014-06-05 00:00:00
Title: Kohtuasi C-275/14: Eelotsusetaotlus, mille on esitanud Naczelny Sąd Administracyjny (Poola) 5. juunil 2014 – Jednostka Innowacyjno-Wdrożeniowa Petrol S.C. Paczuski Maciej i ja Puławski Ryszard versus Minister Finansów

26.5.2015   
            
            
               ET
            
            
               Euroopa Liidu Teataja
            
            
               C 171/6
            
         Eelotsusetaotlus, mille on esitanud Naczelny Sąd Administracyjny (Poola) 5. juunil 2014 – Jednostka Innowacyjno-Wdrożeniowa Petrol S.C. Paczuski Maciej i ja Puławski Ryszard versus Minister Finansów
   (Kohtuasi C-275/14)
   (2015/C 171/09)
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kassatsioonkaebuse esitaja: Jednostka Innowacyjno-Wdrożeniowa Petrol S.C. Paczuski Maciej i Puławski Ryszard
   
      Vastustaja kassatsioonimenetluses: Minister Finansów
   Euroopa Kohus otsustas 5. veebruari 2015. aasta määruses, et nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (1), artikli 2 lõike 3 teist lõiku tuleb tõlgendada nii, et sellega on vastuolus põhikohtuasjas vaidlusalused õigusnormid, mille järgi maksustatakse nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 19. septembri 2008. aasta määrusega (EÜ) nr 1031/2008, sisalduvas kombineeritud nomenklatuuris koodi 3811 alla kuuluvat kütuselisandit aktsiisimaksu teise määraga kui seda kohaldatakse kütuse suhtes, millele kütuselisand on lisatud.
   Direktiivi 2003/96 artikli 2 lõike 3 teist lõiku tuleb tõlgendada nii, et isik võib sellele tugineda siseriiklikus kohtus tema ja pädeva siseriikliku asutuse vahelises kohtuvaidluses, et kohaldamata jäetaks selle sättega vastuolus olev siseriiklik õigusnorm.
   
      (1)  ELT L 283, lk 51; ELT eriväljaanne 09/01, lk 405.